《禾稼在野人有更生之望喜而赋此 其二》
明代·朱浙

低田美禾稼，高田饶黍菽。丰歉昧前期，苦乐易翻覆。

贫者嗟已流，死者不可复。何当忍须臾，待此岁时熟。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。